12.12.2022.
HR
Službeni list Europske unije
C 472/17
Presuda Suda (osmo vijeće) od 27. listopada 2022. (zahtjev za prethodnu odluku koji je uputio Landgericht Köln – Njemačka) – ADPA European Independent Automotive Data Publishers, Gesamtverband Autoteile-Handel e.V./Automobiles PEUGEOT SA, PSA Automobiles SA (Predmet C-390/21) (1) („Zahtjev za prethodnu odluku – Tržište usluga informiranja o popravku i održavanju motornih vozila – Uredba (EU) 2018/858 – Članak 61. – Obveza proizvođača automobila u pogledu pružanja informacija o popravku i održavanju motornih vozila – Doseg – Pravo na pristup tim informacijama – Neovisni subjekti – Izdavači tehničkih informacija – Članak 63. – Razmjerne i razumne naknade za pristup”) (2022/C 472/19) Jezik postupka: njemački Sud koji je uputio zahtjev Landgericht Köln
Stranke glavnog postupka Tužitelji: ADPA European Independent Automotive Data Publishers, Gesamtverband Autoteile-Handel e.V. Tuženici: Automobiles PEUGEOT SA, PSA Automobiles SA
Izreka 1.
Članke 61. i 63.
Uredbe (EU) 2018/858 Europskog parlamenta i Vijeća od 30. svibnja 2018. o homologaciji i nadzoru tržišta motornih vozila i njihovih prikolica te sustavâ, sastavnih dijelova i zasebnih tehničkih jedinica namijenjenih za takva vozila, o izmjeni uredaba (EZ) br.
715/2007 i (EZ) br.
595/2009 te o stavljanju izvan snage Direktive 2007/46/EZ u vezi s člankom 86. stavkom 1. točkom 4. i stavkom 2. te točkom 1.
Priloga XI. toj uredbi, treba tumačiti na način da se: primjenjuju na modele vozila homologirane za vrijeme važenja Uredbe (EZ) br.
715/2007 Europskog parlamenta i Vijeća od 20. lipnja 2007. o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila. 2.
Članak 61. stavak 1.
Uredbe 2018/858, treba tumačiti na način da: obveza koja se njome propisuje proizvođačima automobila da omoguće neograničen, standardiziran i nediskriminirajući pristup informacijama o popravku i održavanju motornih vozila, definiranima u članku 3. točki 48. te uredbe, obuhvaća obvezu da se izdavačima tehničkih informacija omogući obrada i korištenje tih informacija za potrebe njihovih aktivnosti u lancu opskrbe na preprodajnom tržištu, a da im se pritom ne propisuju uvjeti različiti od onih predviđenih navedenom uredbom. 3.
Članak 63.
Uredbe 2018/858 u vezi s uvodnom izjavom 52. te uredbe i načelom jednakog postupanja, treba tumačiti na način da: pojam „razumne i razmjerne naknade” iz tog članka proizvođačima automobila, s jedne strane, nalaže uzimanje u obzir poslovne aktivnosti u okviru koje različiti neovisni subjekti koriste informacije o popravku i održavanju vozila, i da im, s druge strane, omogućuje naplatu naknada koje premašuju obične troškove nastale zbog pristupa tim informacijama, koji su tim subjektima dužni pružiti na temelju te uredbe, ali pod uvjetom da te naknade na potonje ne djeluju na odvraćajući način.
(1)
SL C 368, 13.
9. 2021.